
Club Zlatograd & Nedelino                                                                                    МБАЛ „проф. д-р Асен Шопов”  ЕООД                                                                                                                                                                                                                      
ПРАВИЛНИК 

за организацията и реда  за  работа на  

Фонд „ Стипендии за медицински специалисти“ Златоград 
ГЛАВА ПЪРВА ОБЩИ РАЗПОРЕДБИ


Раздел І.

Предмет:

Чл.1. (1) С този правилник се определят органите, реда и условията за финансово подпомагане на обучението и специализацията на лекари, медицински сестри, акушерки и лаборанти за нуждите на МБАЛ Златоград и  Общините Златоград и Неделино чрез обособен Фонд  „ Стипендии за лекари и  медицински специалисти“ наричан в правилника „Фонда“.

(2) Финансовото подпомагане на обучението и специализацията на лекари, медицински сестри, акушерки, лекарски асистент, лаборанти, рехабилитатори и други при установена потребност се осъществява под формата на годишни /семестриални/месечни/  стипендии за съответната учебна година.

(3) Стипендии се изплащат за  всеки записан семестър до един месец от одобрението от Комисията по чл.3.

Раздел ІІ.


Средства:

Чл.2. (1) Средствата обособени във  фонда за подкрепа на професионалното развитие на кадри  за МБАЛ Златоград и Общините Златоград и Неделино  се осигуряват по специална разкрита банкова сметка към МБАЛ Златоград чрез вноски от предприятията и фирмите в размер до 10 % от формираната печалба за отчетната година, както и чрез   дарителски и благотворителни кампании, и индивидуални вноски.

Раздел ІІІ.


Органи:


 Чл.3. (1) Дейността на обособения  фонд се организира и извършва от петчленна Комисия  , в състава на която  участват: Представител на МБАЛ Златоград,  по един представител от община Златоград и община Неделино, един представител от неправителствен сектор/Ротари клуб/ и един представител на ОбС Златоград
(2) По решение на комисията, в работата й могат да участват със съвещателен глас служители и специалисти  на лечебните заведения и общините.
 


(3) Средствата от фонда  се отпускат с писмено  решение на управителя на МБАЛ  по предложение на комисията по чл.3.

(4) Членовете на Комисията не получават възнаграждение за дейността по реализацията на фонда.
(5) Комисията на свое заседание избира председател, който организира дейността.
(6) Цялостната дейност на фонда се наблюдава, координира и контролира от Обществен съвет формиран от представители на: МБАЛ Златоград; общините Златоград и Неделино; Общинските съвети на Златоград и Неделино; Ротари клуб Златоград – Неделино. 


Чл.4. Административната дейност на комисията се осигурява от служител на МБАЛ Златоград  – член на комисията.
Раздел ІV.

 
Компетентност:

Чл.5. (1) Комисията по чл.3:

1. Разглежда доклада по § 2, т. 1 от ПЗР на ръководителя на МБАЛ Златоград и становищата и предложенията на общинските администрации  за обезпечаването  с лекари, медицински сестри, акушерки и лаборанти за период не по-кратък от пет години от датата на заявяване. 

2. Разглежда искания и изготвя предложения до управителя на МБАЛ Златоград за отпускане на семестриални /месечни/  стипендии за  съответната учебна година.  
3. Дава методически указания относно процедурите по отпускане и разходване на финансовите средства от Фонда.  

4. Осъществява контрол за спазване на критериите и условията за придобиване на права за ползване на средствата от Фонда.  

5. Обявява критериите, реда, срока и мястото за прием на документи на сайта на Община  Златоград и Неделино.

6. Представя на желаещите  заявления за отпускане на стипендии, одобрени с решение на Комисията.
7. Води регистър на постъпилите заявления, формира досие/самостоятелна преписка за всеки заявител съгласно чл.8/   за цялостното движение и реализация съгласно чл.16 и чл.17.
8. Ежегодно до 31 март представя доклад и финансов отчет за дейността си по този Правилник пред органа по чл.11 с копие до председателя на Обществения съвет на Фонда за предходната календарна година.
9. Осъществява дейността по рекламиране, популяризиране на фонда, както и действия и кампании по набирането на средства за Фонда.
10. Определя размера и условията за финансиране на всеки конкретен случай в съответствие с настоящия правилник и взети решения от органа по чл.111
(2) Обществения съвет по чл.3 ал. 6 

1.  Приема Правилника за дейността на фонда и утвърждава част  от необходимите типови документи за приложение.


2. Осъществява периодичен контрол относно резултатите и ефикасността на фонда, както по набирането на средства и  разходването им, така също и по цялостната организация по реализацията на дейността. 


3. Подпомага при необходимост дейността на Комисията и взема решения по  възникнали спорове.

4. Избира председател на  Обществения съвет на ротационен принцип за срок от една година считано от датата на учредяване.

5. Обществения съвет се свиква от председателя  при възникнала необходимост или по искане  на управителя на МБАЛ, член на Комисията или член на Обществения съвет.

(4) Изплащането на отпуснатите средства започва от месеца следващ месеца, в който е влязло в сила решението на органа  по чл. 11.

Раздел V.
Ред за работа:
Чл. 6. (1) 3аседанията на комисията са редовни при присъствие на повече от половината от нейните членове.

(2) 3аседанията на комисията са открити и се ръководят от избрания председател.
(З) Решенията за одобряване на кандидатите за финансово подпомагане се вземат с обикновено мнозинство от присъстващите, при явно гласуване.
(4)  Периодичността на заседанията на комисията се организира съобразно интензитета и наличността на материали за обсъждане но не по- малко от веднъж на два  месеца.
(5) Членовете на Комисията стриктно спазват и прилагат изискванията за защита на личните данни регламентирани в   действащото законодателство в Европейския съюз и Република България 
Чл. 7. (1) С цел подпомагане дейността на комисията, с право на съвещателен глас в заседанията й могат да участват служители на лечебното заведение и специалисти по конкретно поставени въпроси.


(2) На заседанията на комисията могат да присъстват и кандидати стипендианти  по покана от председателя.

 
Чл. 8. Комисията се произнася с  решение по всяка преписка, което съдържа:

1. дата на постановяване.

2.имената на членовете на комисията, присъствали при постановяване на решението. 
2. трите имена на кандидата, неговия адрес, ЕГН и входящия номер на заявлението му.
3. предложение за одобряване на искането, размера на отпуснатите средства и началната дата за изплащането им или предложение за отхвърляне искането на заявителя.
4. мотиви.
5. подписи на състава на комисията.
Чл. 9. (1). За заседанията на комисията се изготвя протокол, който съдържа разгледаните заявления, взетите решения, резултатите от гласуването и списък на одобрените кандидати. Протоколът се подписва от присъстващите членове на комисията. 
 Чл. 10. Всеки заявител има право да получи  препис от протоколите на комисията.  

 
 Чл. 11. (1) Списъкът с одобрените кандидати, както размерът на отпуснатата сума, се одобрява от управителя на МБАЛ Златоград, по предложение на Председателя на комисията по чл.3.

(2) Решенията на комисията и органа по чл. 11 се публикуват на сайта на Общините Златоград и Неделино.


(4) В случай, че кандидатът не представи доказателство за всеки нов записан семестър по чл. 19, ал.4, комисията по чл.3 уведомява управителя на МБАЛ Златоград , който спира изплащането на стипендията и може при наличие на обстоятелства доказващи неизпълнение на договора, да направи постъпки за възстановяване на изплатените средства.

Раздел ІV.
Разходване на средства:

Чл. 12. (1) Със средства от Фонда,   се финансират разходи за стипендии на лица, постъпили за обучение за придобиване на образователно-квалификационна степен „Магистър“ по медицина или „бакалавър“ по Здравни грижи по специалностите „Медицинска сестра“, „Акушерка“, „Рентгенов лаборант“, „Медицински лаборант“, „Рехабилитатор“ и други, които са сключили предварителни договори с МБАЛ Златоград за финансиране и заетост или с кмета на община Златоград или община Неделино за заетост.
(2) Със средства от Фонда, се финансират и разходи за стипендии на специализанти, придобили образователно-квалификационна степен „Магистър“ по медицина, които са сключили предварителни договори с МБАЛ Златоград и не ползват средства от други източници за същите цели.
ГЛАВА ВТОРА

РЕД ЗА ФИНАНСОВО ПОДПОМАГАНЕ 


Раздел І.

КАНДИДАТИ, УСЛОВИЯ ЗА КАНДИДАТСТВАНЕ


Кандидати: 

Чл. 13. Право да кандидатстват за стипендия от Фонда  имат:

(1) Лица, постъпили /записани/  за обучение за придобиване на образователно-квалификационна степен „Магистър“ по медицина или „бакалавър“ по Здравни грижи по специалностите „Медицинска сестра“, „Акушерка“, „Рентгенов лаборант“, „Медицински лаборант“ „Рехабилитатор“ и други, които са сключили предварителни договори с МБАЛ Златоград или с кмета на община Златоград или община Неделино. (Приложение, обр. 3).

(2) Специализанти, придобили образователно-квалификационна степен „Магистър“ по медицина, които са сключили трудови договори  с МБАЛ Златоград и не ползват средства от други източници за същите цели.
Условия за кандидатстване: 

Чл. 14. (1) Кандидатстването за финансово подпомагане за обучение и специализация по медицина е допустимо за отпускане на стипендии. 

(2) Средствата, отпуснати за стипендии за едно лице, са в размер до размера на семестриалните такси за съответното обучение държавна поръчка.

(3) Допълнителни разходи свързани с обучението могат да се извършват при достатъчно финансов ресурс и след одобрение от Обществения съвет по предложение на Комисията по чл.3

(4) Не се допускат до разглеждане молби от лица, ползвали средства Фонда  и прекъснали обучението си за повече от една година по свое желание. 

Чл.15. Кандидатите трябва да отговарят на  следните критерии за финансово подпомагане от  Фонда:  
1. Да са български граждани.


2. Да са местни за Република България лица през трите предходни на кандидатстването години. 

3. Да нямат подлежащи на принудително изпълнение публични задължения към Община Златоград /Неделино. 

4. Да не са поставени под запрещение или осъждани за престъпление от общ характер.
5. Да са постъпили за обучение или специализация във висше учебно заведение по специалността медицина или здравни грижи.


6. Да имат среден успех за предходната година не по-малко от „Добър“ (важи за студенти след завършен първи курс).


7. Да не са прекъсвали обучението си за повече от една година, освен в случаи на заболяване или майчинство.


8. Да са сключили предварителен или трудов договор лечебно заведение с МБАЛ Златоград или с кмета на община Златоград или община Неделино.  

Раздел ІІ.

ПРОЦЕДУРА ЗА ФИНАНСОВО ПОДПОГАМАНЕ
Чл. 16. (1). За всяко заявление за подпомагане финансово подпомагане от Фонда се образува преписка, която съдържа заявлението, приложените доказателства и решението на комисията по чл.3 заедно с мотивите към него. 

(2) Заявлението, заедно с преписката, се разпределя за подготовка от председателя на член или членове на комисията.

(3) Преписката се докладва с предложение за решение на комисията от лицата по ал.2 на следващото редовно заседание на комисията.

Чл.17. За заседанието, в което преписката е докладвана по реда на чл.16, ал.3, Комисията по чл.3 кани кандидата за събеседване, след провеждане на което се произнася с решение.

(2) Комисията по чл.3 отлага за разглеждане в следващо заседание заявление, подадено непълно или неясно, както и тези към които не са приложени документи по чл.19, ал.2. В този случай Комисията уведомява кандидатите в тридневен срок от заседанието си за нередовното заявление, като посочва кои нередности следва да се отстранят и  определя на заявителя  срок отстраняване на пропуските, не по-дълъг от един месец, считано от получаване на съобщението по тази алинея.

(3) Ако в срока по ал.2 пропуските  не бъдат отстранени, производството се прекратява, а документите се  връщат на заявителя. 
Раздел ІІІ.

ДОКУМЕНТИ ЗА КАНДИДАТСТВАНЕ И ПРИЛОЖЕНИЯ КЪМ ТЯХ

Чл.19.(1) Кандидатите за получаване на средства  Фонда подават Заявление за отпускане на средства по образец.  

(2) Заявлението по ал.1 се изготвя по Приложение № 1, към него се представят следните приложения: 
1. Копие на лична карта, заверено от заявителя с гриф „вярно с оригинала".


2. Декларация, че кандидата е местно за Република България лице за през трите предходни на кандидатстването години.


3. Удостоверение за липса или наличие на публични задължения към Община Златоград/ Неделино./издава се служебно от общинските администрации/


4. Свидетелство за съдимост./ издава се служебно от служителите с достъп от общинските администрации/


5. Удостоверение за записан семестър по специалността медицина/здравни грижи или за специализация по медицина във висше учебно заведение в Република България. 


6. Копие на студентска книжка, от което е виден успехът за предходната година (важи за студенти след завършен първи курс).


(3) Заявлението по ал.1 се подават в деловодството на МБАЛ Златоград, където получава входящ номер и се насочват към Комисията по чл.3.


(4) Кандидати, за които е одобрено изплащане на стипендии по реда на чл.11, представят на Комисията по чл.3 копие от студентска книжка за установяване на всеки новозаписан семестър.

ГЛАВА ТРЕТА

ПРЕХОДНИ И ЗАКЛЮЧИТЕЛНИ РАЗПОРЕДБИ И ПРИЛОЖЕНИЯ:

Раздел І.

ПРЕХОДНИ И ЗАКЛЮЧИТЕЛНИ РАЗПОРЕДБИ


§1. Цялостната дейност по реализацията на Фонда се наблюдава, анализира и контролира периодично от Обществения съвет  на  фонда. 

 §2. т.1. Ръководителя на  МБАЛ Златоград и общинските администрации  информират ежегодно, в срок до края на месец август, комисията по чл.3 с доклад, който включва най-малко данни за: Необходимостта от лекари, медицински сестри, акушерки и лаборанти, тяхната специалност и очакваните промени в щата на болницата и нуждата от специалисти за период не по-кратък от пет години от датата на внасяне на доклада. 

т.2. Ръководителя МБАЛ Златоград, кметовете на общини и медицински специалисти  от лечебни заведения на територията на Община Златоград и Неделино  могат да представят препоръки за дейността и развитието на  Фонда, които се включват в доклада на Комисията по чл.5, т.7. 

§3. Абревиатурите, термините и означенията са употребени в текста на този правилник, според смисъла им, установен със съответния нормативен акт.
§4. Измененията в настоящия Правилник се извършват от Обществения съвет  на Фонда по предложение на Комисията на Фонда.
§4. Този Правилник е приет от  Обществения съвет  на Фонда с Решение № ...... от  Протокол №  ................../14.06.2023 г.   
Фонд “Стипендия за лекари и медицински специалисти“ Златоград се реализира от МБАЛ Златоград , по инициатива на Ротари клуб Златоград- Неделино и подкрепата на община Златоград и община Неделино


